CELEX: E2004C0371
Language: lt
Date: 1103068800000
Title: 2004 m. gruodžio 15 d. ELPA Priežiūros institucijos sprendimas Nr. 371/04/COL, 49-ąjį kartą iš dalies keičiantis procedūrines ir esmines taisykles valstybės pagalbos srityje, panaikinant valstybės pagalbos gairių dėl Regioninės pagalbos dideliems investiciniams projektams daugiasektorinės sistemos 26 skyrių

10.3.2005   
            
            
               LT
            
            
               Europos Sąjungos oficialusis leidinys
            
            
               L 63/29
            
         
      ELPA PRIEŽIŪROS INSTITUCIJOS SPRENDIMAS
   
   Nr. 371/04/COL
   2004 m. gruodžio 15 d.
   49-ąjį kartą iš dalies keičiantis procedūrines ir esmines taisykles valstybės pagalbos srityje, panaikinant valstybės pagalbos gairių dėl Regioninės pagalbos dideliems investiciniams projektams daugiasektorinės sistemos 26 skyrių
   ELPA PRIEŽIŪROS INSTITUCIJA,
   atsižvelgdama į Europos ekonominės erdvės susitarimą (1), ypač į jo 61–63 straipsnius ir 26 protokolą,
   atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį, 5 straipsnio 2 dalies b punktą ir 3 protokolo I dalies 1 straipsnį,
   kadangi pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   kadangi pagal Institucijos ir Teismo susitarimo 5 straipsnio 2 dalies b punktą ELPA priežiūros institucija teikia pranešimus arba gaires dėl klausimų, nagrinėjamų EEE susitarime, jei tai aiškiai numatyta tame Susitarime arba Institucijos ir Teismo susitarime arba jei ELPA priežiūros institucija mano, kad tai būtina,
   prisimindama Procedūrines ir esmines taisykles valstybės pagalbos srityje (3), kurias ELPA priežiūros institucija priėmė 1994 m. sausio 19 d.,
   kadangi 1998 m. lapkričio 4 d. ELPA priežiūros institucija priėmė gaires dėl regioninės pagalbos dideliems investiciniams projektams daugiasektorinės sistemos (4) pradiniam trejų metų laikotarpiui, kuris vėliau buvo pratęstas iki 2002 m. gruodžio 31 d. ir kuris kai kuriems sektoriams taikytas iki 2003 m. gruodžio 31 d.,
   kadangi 2002 m. kovo 19 d. Europos Bendrijų Komisija išleido naują komunikatą dėl regioninės pagalbos dideliems investiciniams projektams daugiasektorinės sistemos (5),
   kadangi ELPA priežiūros institucija panašią sistemą 2002 m. gruodžio 18 d. priėmė savo Kolegijos sprendime 263/02/COL (6) kaip Gairių naują 26A skyrių,
   kadangi 26A skyrių sudaro nauja daugiasektorinė sistema, kuri įsigaliojo atitinkamai 2003 m. sausio 1 d. arba 2004 m. sausio 1 d., priklausomai nuo susijusio sektoriaus,
   kadangi dėl to senoji regioninės pagalbos dideliems investiciniams projektams daugiasektorinė sistema turi būti panaikinta,
   PRIĖMĖ ŠĮ SPRENDIMĄ:
   
               1.
            
            
               Valstybės pagalbos gairių 26 skyrius panaikinamas.
            
         
               2.
            
            
               ELPA valstybės informuojamos raštu, pridedant šio sprendimo kopiją.
            
         
               3.
            
            
               Europos Bendrijų Komisija informuojama, laikantis EEE susitarimo 27 Protokolo d punkto, atsiunčiant šio sprendimo kopiją.
            
         
               4.
            
            
               Sprendimas paskelbiamas Europos Sąjungos oficialiojo leidinio EEE skiltyje ir EEE priede.
            
         
               5.
            
            
               Sprendimas yra autentiškas anglų kalba.
            
         
      Priimta Briuselyje, 2004 m. gruodžio 15 d.
      
         
            ELPA priežiūros institucijos vardu
         
         
            Pirmininkas
         
         Hannes HAFSTEIN
         
         
            Kolegijos narys
         
         Bernd HAMMERMANN
         
      
   
   
      (1)  Toliau – EEE susitarimas.
   
      (2)  Toliau – Institucijos ir Teismo susitarimas.
   
      (3)  Gairės dėl EEE susitarimo 61 ir 62 straipsnių bei Institucijos ir Teismo susitarimo 3 protokolo 1 straipsnio taikymo ir aiškinimo, kurias ELPA priežiūros institucija priėmė ir išleido 1994 m. sausio 19 d. (OL L 231, 1994 9 3, EEE priedas Nr. 32), su paskutiniais pakeitimais, padarytais 2004 m. gruodžio 1 d. Institucijos sprendimu Nr. 305/04/COL (dar nepaskelbtas), toliau – Valstybės pagalbos gairės.
   
      (4)  OL L 111, 1999 4 29, EEE priedas Nr. 18, atitinkančios Komisijos komunikatą „Regioninės pagalbos dideliems investiciniams projektams daugiasektorinė sistema“ (OL C 107, 1998 4 7, p. 7).
   
      (5)  OL C 70, 2002 3 19, p. 8.
   
      (6)  Dar nepaskelbtas.